Naabrimees vedas traktoriga oma puid ja oli nõus koos abilistega ka minu halud ära tooma. Paar tundi kiiret tööd ja viimane portsjon kuivi talvepuid sai veetud ja kuuri laotud. Rohkem enam kuuri ei mahu, kuigi peaaegu veel ühe talve tagavara jäi sünnikodu platsile  riitadesse ootama. Kui juhtub veel selline talv tulema, et ei saa metsast uusi küttepuid teha, siis on varude hoidmine igati asjakohane.